stanford-oval/wikipedia huggingface dataset:
עולם הווינX
פרקים > עונה 2

| מספר הפרק | שם הפרק | שידור מקורי בארצות הבריתארצות הברית | שידור מקורי באיטליהאיטליה | שידור מקורי בישראלישראל |
| --- | --- | --- | --- | --- |
| 1 | ארץ לעולם לא | 16 ביוני 2017 | 18 ביוני 2017 | 4 במרץ 2018 |
| 2 | הבן של פיטר פן | 16 ביוני 2017 | 19 ביוני 2017 | 5 במרץ 2018 |
| 3 | איש האליגטור | 16 ביוני 2017 | 20 ביוני 2017 | 6 במרץ 2018 |
| 4 | בנות ים על כדור הארץ | 16 ביוני 2017 | 21 ביוני 2017 | 7 במרץ 2018 |
| 5 | התרגשות בבית הספר לאופנה | 16 ביוני 2017 | 22 ביוני 2017 | 8 במרץ 2018 |
| 6 | הנערה בכוכבים | 16 ביוני 2017 | 23 ביוני 2017 | 11 במרץ 2018 |
| 7 | פרח בשלג | 16 ביוני 2017 | 24 ביוני 2017 | 12 במרץ 2018 |
| 8 | טייגר לילי | 16 ביוני 2017 | 25 ביוני 2017 | 13 במרץ 2018 |
| 9 | גיבור יגיע | 16 ביוני 2017 | 26 ביוני 2017 | 14 במרץ 2018 |
| 10 | מלכודת טכנומאגיה | 16 ביוני 2017 | 27 ביוני 2017 | 15 במרץ 2018 |
| 11 | הנקמה של ג'ים | 16 ביוני 2017 | 28 ביוני 2017 | 18 במרץ 2018 |
| 12 | חברים ותיקים ואויבים חדשים | 16 ביוני 2017 | 29 ביוני 2017 | 19 במרץ 2018 |
| 13 | טינקרבל חוזרת | 16 ביוני 2017 | 30 ביוני 2017 | 20 במרץ 2018 |
הבדלים בין מועדון ווינX לעולם הווינX

אף על פי שעולם הווינX היא סדרה המהווה ספין אוף לסדרה מועדון ווינX, יש מספר הבדלים בין הסדרות:
הדיבוב של בנות ווינקס בעולם הווינX, שונה מהדיבוב המקורי שהיה להן במועדון ווינX. הסיבה לכך היא שינוי חברת הדיבוב.
שמה של ליילה (איישה)- במועדון ווינX קראו לדמות ליילה, אבל בעולם הווינX שמה השתנה לאיישה כמו בגרסאות אחרות שיש לסדרה.
בניגוד למועדון ווינX, בעולם הווינX המומחים לא הופיעו, והסדרה התבססה רק על ששת הפיות.
במועדון ווינX תושבי כדור הארץ ידעו שהווינקס הן פיות, ובעולם הווינX הם לא ידעו.
במועדון ווינX ובעולם הווינX יש הנפשה שונה.
במועדון ווינX הנבלים בסדרה מקוריים ואילו בעולם הווינX הנבלים הם דמויות ספרותיות בעיקר בדומה לעונה 6 של מועדון ווינX.
בעולם הווינX בלום שוברת את הקיר הרביעי במספר פרקים, כשהיא מציינת הערות אישיות. דבר שהוא לא קורה ב"מועדון ווינX".
בעולם הווינX צוין שסטלה הרכיבה משקפיים בעברה והיא הייתה חסרת ביטחון, דבר שלא מוזכר ב"מועדון ווינX".
אנציקלופדיה תרבות

אנציקלופדיה תרבות
אנציקלופדיה תרבות היא אנציקלופדיה לנוער שיצאה לאור בשנת תשכ"ב (1962) בישראל בהוצאת "מסדה". אנציקלופדיה תרבות היא הגרסה העברית של האנציקלופדיה האיטלקית Conoscere ("להכיר"), בעריכת ג'ובאני פאברי ובעריכה אמנותית של אוליביירו ברני, שיצאה בהוצאה האיטלקית "האחים פָאבְּרִי" ממילאנו.
באיטליה

מחירי הספרים הגבוהים באיטליה שאחרי מלחמת העולם השנייה הצריכו פתרון שיאפשר הפצת ידע בקרב כל שכבות העם במחיר שווה לכל נפש. ג'ובאני פאברי הציע למשרד החינוך האיטלקי שיטה חדשה להפצת ידע: אנציקלופדיה לילדים ונוער, שתעסוק במבחר נושאים ותימכר כשבועון שיופץ בקיוסקים אחת לשבוע. בסופו של דבר השבועון יאגד לספרים ויימכר בחנויות כאנציקלופדיה שלמה. שר החינוך האיטלקי, ג'וזפה ארמיני, החליט לאמץ את הרעיון. על מנת למשוך את הילדים והנוער סגנון הערכים באנציקלופדיה היה קרוב יותר לסגנון עיתונאי או סיפורי ולא לסגנון אנציקלופדי מקובל והיא הייתה עשירה באיורים צבעוניים בסגנון ריאליסטי. המהדורה האיטלקית הראשונה יצאה לאור ב-1958 ונאגדה בכריכה שחורה. מהדורה שנייה יצאה בשנת 1959 בכריכה כחולה ב-1960 יצאה בכריכה צהובה, ב-1962 בכריכה ירוקה. ב-1963 יצאה המהדורה האחרונה של האנציקלופדיה בכריכה שחורה. המהדורה כללה 23 כרכים שכללו 17 כרכי אנציקלופדיה, כרך אינדקס, ארבעה כרכי אנציקלופדיה מילונית, וכן ערכות ללימוד איטלקית ואנגלית הכוללות תקליטים. האנציקלופדיה המשיכה לצאת במהדורות חדשות באיטלקית עד 1970 ונמכרה באיטליה ב-600 מיליון עותקים. מלבד אוליברו ברני, בולטים בין האמנים: ליביקו מרג'ה (המוכר בעיקר כצייר של אגדות ילדים), ג'וזפה ברטולי, רמו ברסלי, סרג'יו ריצאטו, לוצ'יאנו קורבלה, פרדיננדו טקוני, אלדו די ג'נארו, אתנסיו קוצי,ורג'יניו ליווראגי ואלסנדרו פדיני שהיה הצייר העיקרי באנציקלופדיה המילונית. בגרסה העברית נוספו ציורים של שרגא לורבר ור. טואיטו
בעולם

הצלחתה של האנציקלופדיה באיטליה הביאה לכך שהיא תורגמה לארבע עשרה שפות, בהן אנגלית, פורטוגזית, טורקית, אפריקאנס, אורדו, צרפתית, הינדית, ספרדית, גרמנית ובולגרית. בכל העולם היא הופצה במתכונת דומה, תחילה בחוברות שנאגדו לאנציקלופדיה ואחר כך כאנציקלופדיה ואנציקלופדיה מילונית שלמה. בכל שפה הוספו ערכים הקשורים למדינה שאליה נועד התרגום, ולעיתים הורדו ערכים לא רלוונטיים. מאחר שהאנציקלופדיה הופצה כחוברות ונועדה לנוער, הוספו לה במדינות שונות תוספות שאינן בהכרח אנציקלופדיות, כך למשל בגרסה האנגלית "KNOWLEDGE" היה מדור מוזיקה פופולרית. ובגרסה הטורקית "RESİMLİ BİLGİ" היה מדור קומיקס. למרות העריכה עדיין יש באנציקלופדיה משקל גדול להיסטוריה, תרבות ואישים איטלקיים ורומאיים. בחלק מהמדינות המשיכו להוציא לאור את האנציקלופדיה עד שנת 1980.
צרפת - Tout l'univers
ארצות ערב - المعرفة
בריטניה - Knowledge
טורקיה - Resimli bilgi
ספרד ואמריקה הלטינית (בהוצאה נפרדת)-Estudiantil
גרמניה- Wissen
ברזיל- Conhecer
ארצות הברית- Golden Treasury of Knowledge
דרום אפריקה (אפריקאנס)- Kennis
בישראל

גם לגרסה העברית נוספו ערכים ייחודיים לקורא העברי על יהדות, ארץ ישראל וכדומה. אולם, הוקפד שגם הערכים הללו ילוו בציורים של ציירים איטלקיים. האנציקלופדיה הודפסה בצבע (דבר נדיר באותה עת), והייתה עשירה מאוד בציורים ובתצלומים. האנציקלופדיה אינה ערוכה בסדר אלפביתי, אלא כל חוברת הכילה ערכים במגוון נושאים. רק כרך המפתח (או זיכרונו של הקורא) איפשרו לאתר ערך ספציפי באנציקלופדיה. כמעט כל הערכים נפרשו על פני מספר עמודים שלם, לרוב עמוד אחד או שניים ורק לעיתים נדירות על פני יותר מכך. ערכי האנציקלופדיה השתייכו בעיקר לארבע מחלקות: אישים, היסטוריה, גאוגרפיה ומדע, אך גם למוזיקה, תרבות ואמנות.
למרות היותה מיועדת גם לקורא הצעיר, האנציקלופדיה אינה מנוקדת.
האנציקלופדיה הופצה בישראל בשתי מהדורות. המהדורה הראשונה הופצה בהתחלה כחוברת שבועית (כל חוברת הכילה כעשרים עמודים), ובנפרד נמכרו כריכות כתומות, שלתוכן שולבו החוברות כסדרן (דפי העטיפה של כל חוברת הופרדו ממנה על ידי הרוכש, ובסופו של דבר, במצטבר, יצרו את המילון האנציקלופדי), ויצרו אנציקלופדיה קטנה, נפרדת. מפעל הפקת האנציקלופדיה נמשך שנים אחדות, ולאחר השלמתו ניתן היה לרכוש גם את האנציקלופדיה בשלמותה, בכריכה רגילה. המהדורה השנייה, בכריכה ירוקה, נמכרה כאנציקלופדיה שלמה. היא כללה 16 כרכים רגילים (כרך 16 כלל גם אינדקס), ועוד ארבעה כרכים מילוניים הערוכים לפי סדר האלפבית.
חברי המערכת הקבועה היו נחום גבריאלי, י. פרישמן, ואלימלך-שמעון רימלט.
אנציקלופדיות נוספות בעברית של הוצאת האחים פברי

אחרי האנציקלופדיה CONOSCERE הוציאה הוצאת FABBRI אנציקלופדיה נוספת באותו פורמט, שנקראה CAPIRE (להבין), גם היא הופצה בישראל כאנציקלופדיות עולם התרבות והעולם מראשיתו ועד ימינו. הוצאת מסדה הוציאה אנציקלופדיות מתורגמות אחרות, דוגמת "שער למדע" של הוצאת קבנדיש האנגלית.
ראו גם

עולם התרבות
העולם מראשיתו ועד ימינו
אנתוני מרסיאל

אנתוני מרסיאל (בצרפתית: Anthony Martial; נולד ב-5 בדצמבר 1995 במאסי שבצרפת) הוא כדורגלן צרפתי המשחק בעמדת החלוץ בקבוצת א.א.ק. אתונה מליגת העל היוונית.
קריירת מועדונים

מרסיאל ערך את הופעת הבכורה שלו במדי אולימפיק ליון במסגרת הליגה האירופית ב-6 בדצמבר 2012 נגד עירוני קריית שמונה, כשהחליף את יאסין בנזיה בדקה ה-80. את הופעת הבכורה שלו בליגה ערך ב-3 בפברואר 2013 נגד אז'אקסיו, כשהחליף את רשיד גזאל בדקה ה-79.
ב-30 ביוני 2013 חתם במונקו לשלוש שנים תמורת חמישה מיליון אירו ובונוסים. ב-24 בנובמבר ערך את הופעת הבכורה שלו במדי מונקו כשעלה כשהוא בן 17 בלבד ומחליף את רדאמל פלקאו. שישה ימים לאחר מכן, כבש את שער הבכורה שלו במדי הקבוצה מהנסיכות בניצחון 2:0 על סטאד רן ב-27 בינואר 2014, האריך את חוזהו במונקו עד ליוני 2018. בעונתו השנייה במונקו כבש תשעה שערים ב-36 משחקי ליגה. ב-5 באוקטובר כבש את שער השוויון בתיקו 1-1 מול פריז סן-ז'רמן בדקות הסיום של המשחק. ב-13 במרץ 2015, כבש צמד שערים בניצחון 0–3 על בסטיה. ב-26 ביוני של אותה השנה האריך את חוזהו בשנית עד ליוני 2019. ב-4 באוגוסט 2015 כבש את השער הבינלאומי הראשון שלו במדי מונקו כשכבש בניצחון הביתי של מונקו 0–4 על יאנג בויז ברן, במסגרת הסיבוב השלישי של מוקדמות ליגת האלופות.
ב-1 בספטמבר 2015 השלים את מעברו למנצ'סטר יונייטד מהפרמייר ליג ששילמה עבורו 36 מיליון ליש"ט, עם בונוסים שיכולים לגדול עד ל-58 מיליון ליש"ט, וחתם על חוזה לארבע עונות עם אופציה לעונה נוספת. בכך הפך לשחקן היקר ביותר בהיסטוריה עד גיל 19. ב-12 בספטמבר, בהופעת הבכורה שלו, כבש את שערו הראשון במדי מנצ'סטר יונייטד בניצחון 1–3 על ליברפול במסגרת המחזור החמישי של הפרמייר ליג. ב-20 בספטמבר 2015 כבש צמד שערים בניצחון יונייטד 2–3 על סאות'המפטון. שלושה ימים לאחר מכן כבש שוב, בניצחון של יונייטד 0–3 על איפסוויץ' טאון במסגרת גביע הליגה האנגלי.
בספטמבר 2015 זכה בתואר שחקן החודש בפרמייר ליג, כמו כן באותה שנה זכה בפרס נער הזהב. ב-24 באפריל 2016 כבש בדקות הסיום את שער הניצחון של מנצ'סטר יונייטד בניצחון 1–2 בחצי גמר הגביע האנגלי.
ב-24 ביוני 2020 כבש שלושער ראשון בקריירה והעניק לקבוצתו ניצחון 0–3 על שפילד יונייטד. היה זה השלושער הראשון של שחקן מנצ'סטר יונייטד מאז אפריל 2013, אז כבש רובין ואן פרסי שלושה שערים מול אסטון וילה.
ב-24 בינואר 2022 הושאל לסביליה עד לתום העונה. הוא כבש שער אחד ב-12 משחקים עבור המועדון במסגרת הליגה האירופית.
ב-18 בספטמבר 2024 חתם על חוזה לשלוש שנים בא.א.ק. אתונה היוונית אחרי שעבר אליה בהעברה חופשית.ב-20 באוקטובר ערך את הופעת הבכורה שלו בקבוצה במסגרת  משחק ליגה מול פאוק סלוניקי במחזור השמיני של עונת 2024/2025 בליגת העל היוונית. ב-30 באוקטובר כבש את שער הבכורה שלו בניצחון 1-0 על אריס סלוניקי במסגרת משחק שמינית הגמר של הגביע היווני, משחק בו גם פתח לראשונה בהרכב של קבוצתו.
חיים אישיים

מרסיאל הוא ממוצא גוואדלופי.
אחיו ז'והאן מרסיאל שיחק בעבר במספר קבוצות בישראל.
תארים

הליגה האירופית: 2016/2017
מגן הקהילה: 2016/2017
גביע הליגה האנגלי: 2016/2017, 2022/2023
גביע ה-FA‏: 2015/2016
ליגת האומות: 2020/2021
הערות שוליים

↑  חבר חדש לפיירו: אנתוני מרסיאל חתם לשלוש שנים ב-א.א.ק, באתר וואלה, 18 בספטמבר 2024.
| נבחרת צרפת – יורו 2016 (מקום שני) |
| --- | --- | --- |
|  1 לוריס •  2 ז'אלה •  3 אברה •  4 ראמי •  5 קאנטה •  6 קבאי •  7 גריזמן •  8 פאייה •  9 ז'ירו •  10 ז'יניאק •   11 מרסיאל •  12 שניידרלין • 13 מנגאלה •  14 מטווידי • 15 פוגבה • 16 מנדנדה • 17 דין • 18 סיסוקו • 19 סאניה • 20 קומאן • 21 קוסיילני • 22 אומטיטי • 23 קוסטיל • מאמן: דשאן |  1 לוריס •  2 ז'אלה •  3 אברה •  4 ראמי •  5 קאנטה •  6 קבאי •  7 גריזמן •  8 פאייה •  9 ז'ירו •  10 ז'יניאק •   11 מרסיאל •  12 שניידרלין • 13 מנגאלה •  14 מטווידי • 15 פוגבה • 16 מנדנדה • 17 דין • 18 סיסוקו • 19 סאניה • 20 קומאן • 21 קוסיילני • 22 אומטיטי • 23 קוסטיל • מאמן: דשאן | צרפת |
| --- | --- |
בקרת זהויות :  LCCN: nb2017024377  VIAF: 72151246626944132459   WorldCat (עם VIAF): 72151246626944132459
דושאן בוזוליאק

| --- | --- |
אין תמונה חופשית
 לידה:  5 בינואר 1985 (בן 39) סרביה 
 מידע אישי
 גובה:  1.98 מטרים
 עמדה:  מקשר
 
דושאן בוזוליאק (נולד ב-5 בינואר 1985) הוא שחקן כדוריד סרבי.
ב-2009 החל את העונה המשמעותית בקריירה שלו יחד עם בוסניה סרייבו בשלב הבתים בליגת האלופות, שם הבקיע 12 שערים בשלב הבתים, ושיחק במספר משחקים בליגה האירופאית.
ב-2012 חתם במכבי אבישי מוצקין ונהיה לאחד השחקנים הבולטים בה והבקיע שערים רבים. שנה לאחר מכן חתם בהפועל אשדוד.
ב-2017 חתם עם הקבוצה הספרדית "BM Sinfin".
בנוסף לקריירת הספורט הוא עבד כדוגמן והופיע בשבוע האופנה של סרייבו.
רחלי חיים

| --- | --- |

 לידה:  14 במאי 1957 פונה, הודו 
 פטירה:  18 ביוני 2023 (בגיל 66) ישראל 
 מוקד פעילות:  ישראל ישראל
 תקופת הפעילות:  1975–2007 (כ־32 שנים)
 שפה מועדפת:  עברית 
 פרופיל ב-IMDb
 
רחלי חיים (14 במאי 1957 – 18 ביוני 2023) הייתה זמרת ושחקנית תיאטרון ומחזות זמר ישראלית, שהתפרסמה בעיקר בשנות ה-80.
ביוגרפיה

חיים נולדה בפונה שבהודו למשפחה יהודית-תימנית ממוצא נפאלי-הודי. בגיל שש עלתה עם משפחתה לישראל וגדלה באילת. כנערה, שרה בלהקת הנוער של העיר.
את שירותה הצבאי עשתה חיים בצוות הווי הנח"ל. ב-1978 הקליטה הלהקה, בהשתתפות חיים, את השיר "מטריה בשניים", לאלבום השירים היפים של להקות צה"ל, לציון 30 שנה למדינת ישראל.
קריירה

לאחר שחרורה מצה"ל, הגישה חיים תוכניות ספורט בטלוויזיה הישראלית, והתפרסמה במראה האקזוטי שלה.
ב-1980 חזרה לתחום השירה, והצטרפה ללהקת "בצל ירוק 80". הלהקה, שכללה בין היתר את מאיר סוויסה, דני שגב ואבי דור, שרה בסגנון הלהקות הצבאיות. הלהקה הקליטה שלושה שירים מקוריים והעלתה מופע, אך לא זכתה להצלחה והתפרקה כעבור שנה.
ב-1981 השתתפה חיים במופע "ברנשים וחלומות", שכלל להיטים ממחזות זמר ומסרטים מוזיקליים. באותה השנה השתתפה בתוכנית הטלוויזיה "מועדון החתול שמיל" שהוקדשה לשירי נעמי שמר. עוד בשנה זו השתתפה בפסטיגל, שנערך אז בפעם הראשונה, עם השירים "שמש", "תום" ו"תנו לי אלף". שירים אלה היא ביצעה בהרכבים עם זמרים שונים. היא שבה אל הפסטיגל ב-1982 כשהצטרפה ללהקת איזולירבנד עם השיר "משחקי וידאו", וב-1983 כחלק מההרכב "שלישיית מוס" (לצד בני הרוש ואיציק עוקב) עם השיר "קוסם מארץ עוץ".
ב-1982 הופיעה בהצגה "ילדי הכרך", לצד עדנה גורן, דינה גולן ונסים גרמה.
ב-1985 הקליטה מספר שירים באופן עצמאי, ביניהם "הכי יפה בעיר", שכתבו עבורה עלי מוהר ורמי קלינשטיין, והיא שרה אותו בליווי איגי דיין וקלינשטיין בפסנתר.
בפורים 1989 הופיעה במופע לילדים "משלוש יוצא אחד", לצד אבי דור ולאה לופטין. בסוף אותה השנה הוציאה חיים אלבום סולו בשם "רוקדת בכוח". רוב השירים נכתבו והולחנו על ידי חיים עצמה ועובדו בידי עדי רנרט, ורמי קלינשטיין הלחין לאלבום שני שירים. האלבום לא זכה להצלחה על אף שירים בולטים בו כ"רוקדת בכוח", "מלכת הלילה", "עיר זרה" ו"מלי".
ב-1992 עסקה בדיבוב בסדרת הטלוויזיה "מסיפורי ספר הג'ונגל" בתפקיד לאלה.
ב-2007 הופיעה חיים בתפקיד משני בסרטו של הבמאי דורון בנבנישתי, "מתוק ומר".
חיים הייתה נשואה לשחקן והזמר בני נדלר והעלתה איתו את האלבום-מופע לילדים "מה עושות האיילות – ככה סתם", שכלל שירים של לאה גולדברג וע. הלל. חלק משירי המופע הוקלטו בקלטות וידאו ואודיו. ב-1993 הם היו חלק מלהקת "שירו", שליוותה את הזמרת שרהל'ה שרון בשיר "שירו" בתחרות האירוויזיון. נדלר וחיים המשיכו בשיתוף פעולה מקצועי גם לאחר שהתגרשו.
חיים אישיים

חיים הייתה נשואה לראשונה לבני נדלר.
ביולי 1987 חיים נישאה בשנית למתופף אלון הלל, אותו הכירה בשנת 1981 במהלך העבודה המשותפת שלהם במחזמר "ברנשים וחלומות". לשניים נולדו שני בנים, המוזיקאים יונתן וגלעד (גיגי) הלל.
בגיל 50 אובחנה חיים כחולה במחלת אלצהיימר. ב-18 ביוני 2023, 16 שנה לאחר שהחלה בהתמודדות עם המחלה, נפטרה חיים מהמחלה והובאה למנוחות בבית העלמין ירקון.
הערות שוליים

↑  תקליט השדרים "הכי יפה בעיר" באתר "סטריאו ומונו".
↑  שירה נאות, הזמרת והשחקנית רחלי חיים מתה בגיל 66, באתר הארץ, 19 ביוני 2023
↑  ראיון עם יונתן הלל במקומון "גפן - מגזין המושבות".
| --- | --- |
בקרת זהויות :  NLI: 987011061023305171  MusicBrainz: a938c23f-2508-4f20-83d9-28cb375bdfd6  VIAF: 10164907371717851247   WorldCat (עם VIAF): 10164907371717851247
Il divo

| --- | --- |

 מקום הקמה:  הממלכה המאוחדת 
 תקופת הפעילות:  מ-2003 
 סוגה:  מוזיקת קרוסאובר, פופ אופראי 
 חברת תקליטים:  סוני מיוזיק 
 פרסים והוקרה:  Classic Brit Awards 
 ildivo.com
 פרופיל ב-IMDb
 חברים
 Carlos Marín David Miller Urs Bühler בפסקה זו רשומה אחת נוספת שטרם תורגמה 
 
משמאל לימין: איזמברד, מרין, מילר ובוחלר
איל דיבו (באיטלקית: Il Divo) היא להקה שהוקמה בבריטניה בשנת 2004, על ידי סיימון קאוול. להקה הורכבה מארבעה חברים: דייוויד מילר, סבסטיאן איזמברד, אורס בוחלר וקרלוס מרין שנפטר ב-19 בדצמבר 2021.
היסטוריה

הרעיון מאחורי היצירה של Il Divo בא לקאוול לאחר ששמע את השיר "Con te Partiro" בביצועו של אנדראה בוצ'לי תוך כדי צפייה ב"סופרנוס". בשנת 2004 הופיעה בבריטניה רביעיית זמרי האופרה "G4" והשתתפה בתוכנית הטלוויזיה של סיימון קאוול - "The X Factor". הם סיימו במקום השני, אך הוחתמו על ידי סוני מיוזיק אנטרטיינמנט. קאוול כבר היה מודע להערכה חדשה זו לקולות ליריים ומוזיקה קלאסית, והחליט להקים רביעייה בינלאומית (חברי הלהקה מגיעים מספרד, שווייץ, צרפת וארצות הברית, אם כי שם הלהקה הוא באיטלקית) שמשחזר את סגנון שלושת הטנורים.
דיסקוגרפיה

ללהקה ישנם 10 אלבומים:
2004 - Il Divo
2005 - The Christmas Collection
2005 - Ancora
2006 - Siempre
2008 - The Promise
2011 - Wicked Game
2013 - A Musical Affair
2015/6 - Amor&Passion
2018 - Timeless
2021 - For Once In My Life
הופעות

הלהקה הופיעה במדינות רבות ברחבי העולם, ובנובמבר 2017 קיימה שייט סביב מקסיקו וארצות הברית.
ב-19 ביוני 2018 הופיעה הלהקה לראשונה בישראל, בהיכל מנורה מבטחים בתל אביב. שנה לאחר מכן, ב-26 באוקטובר 2019, הגיעה הלהקה להופעתה השנייה בישראל.
מותו של קרלוס מרין

ב 19 בדצמבר 2021 קרלוס מרין נפטר ממחלת הקורונה לאחר שנכנס לקומה בבית החולים במנצ'סטר.
ירדנה הדס

| --- | --- |

 לידה:  1 באוגוסט 1930 עפולה, פלשתינה (א"י) 
 פטירה:  30 ביוני 2015 (בגיל 84) צופית, ישראל 
 מדינה:  ישראל 
 מקום לימודים:  אוניברסיטת תל אביב 
 
ירדנה הדס (1 באוגוסט 1930 (עפולה) – 29 ביוני 2015 (צופית)) הייתה עורכת פילון, מרצה לספרות, מתרגמת, משוררת סופרת ילדים ואשת חינוך.
ביוגרפיה

הדס נולדה ב-1 באוגוסט 1930 בעפולה ללאה וצבי אבן, וילדותה ונעוריה עברו עליה בשכונת בורוכוב. היא בוגרת הגימנסיה העברית "הרצליה".
בעלת תואר ראשון ותואר שני בספרות עברית מטעם אוניברסיטת תל אביב.
הייתה מורה וסגנית מנהל בית החינוך ע"ש א"ד גורדון בגבעתיים, ושימשה מורה בבית המדרש למורים "גבעת השלושה" ("סמינר שיין"), המכללה האקדמית בית ברל ובאוניברסיטת תל אביב.
מאז תשי"ד (1954) פרסמה שירים וסיפורים לילדים בעיתונות ילדים "דבר לילדים" ומאמרים בבעיות חינוך ב"הד החינוך", "אורים", "איתנים" ועוד. כמו כן פרסמה מאמרים ומחקרים רבים בתחום ספרות ילדים ונוער.
ב-1968 ערכה את סדרת התוכניות "דף מספר" ששודרה בטלוויזיה הלימודית.
בשנת 1982 נתמנתה עורכת סדרת "ראשית קריאה" בכתר הוצאה לאור. ערכה מקראות ואסופות לבתי ספר. סיפוריה ההיסטוריים שובצו באסופות: "עם שב לארצו", "מפזורה לתקומה", "עולם מתחדש", ואלו מלוות בחוברות עבודה ומדריכים. כן ערכה קובצי יצירה של ילדים ("מן הדמיון אל העיפרון", "דרך השיר").
בשנת 1985 יחד עם שלמה הראל, הקימה את מרכז ימימה לחקר ספרות ילדים ונוער ולהוראתה המרכז נקרא על שם סופרת הילדים ימימה אבידר-טשרנוביץ.
בתקופה בה הוקם המרכז הלך לעולמו סופר הילדים הנודע אוריאל אופק שהראל והדס הכירו והוקירו. הראל הגה את הרעיון להעביר את האוסף האדיר והמיוחד של ספרי ילדים מביתו של אופק למכללת בית ברל.
על הזכות לקבל את האוסף הנדיר והייחודי של אוריאל אופק התמודדו גם מכללות אחרות אבל הראל והדס, הצליחו לשכנע את המכללה ואת אוריאל אופק (לפני מותו) להעביר את האוסף לבית ברל. על פי עדותו של הראל "לירדנה והכרותה האישית עם אוריאל אופק היה חלק חשוב בקבלת האוסף."
מכללת בית ברל הקדישה אגף מיוחד "אולם אופק" שהוצמד למבנה בן שני חדרים שאליו הועבר האוסף הנדיר הידוע. המהלך כולו נמשך במשך כמה חודשים והדס והראל עסקו בו לילות כימים. לרגל הפתיחה הוזמנה לשאת דברים סופרת הילדים ימימה אבידר-טשרנוביץ שברבות הימים נקרא הבניין כולו על שמה – מרכז ימימה לספרות ילדים. הדס הייתה בין מייסדי המרכז ומעורבת בפעילותו לאורך השנים כולל ימי עיון מטעם מרכז ימימה והשתלמויות בנושא של ספרות ילדים.
הדס התגוררה במושב צופית, גם בשנותיה האחרונות כאשר בגלל מצבה הבריאותי נזקקה לעזרה ולתמיכה, המשיכה להגיע לחוג השירה של המושב וחברי החוג שמחו לשמוע את הערותיה ביחס לשיר זה או אחר ואת הסיפור הקשור לכתיבתו. שמחה להרתם ולעזור בראיונות וכתבות לעלון המושב, היא התנדבה לקיים "שעת סיפור" לילדי המושב בספריה המקומית, ובתקופה מסוימת גם הייתה חלק ממערכת העיתון של המושב וסייעה בעריכתו.
בשנת 2015 הלכה הדס לעולמה כחודש לפני יום הולדתה ה-85, והובאה למנוחות בבית העלמין של מושב צופית אשר בו התגוררה.
פרסומים > ספרי ילדים

טטי ושמטי (סיפורת מחורזת), - עם דינה דניאלי, ירון גולן ושמה שירי, אל"ף, 1968
יהיה טוב, מתן (סיפורת מחורזת), עם דינה דניאלי, עופר
קואלה לא צמא, דני ספרים, 1996
טיף-טף, טיפותיי (סיפורים ושירים), עמיחי
פילון חדש, עם רחל שפירא, דרור, 1997
שזרתי זר (שירים), רמות – אוניברסיטת תל אביב, 2000
פרסומים > עיון, מדריכים למורים

הילד והקריאה, מישל"ב, 1970
העבודה כערך, אלפון של מקצועות, ההסתדרות הכללית, 1989
שוני ושוויון, משרד החינוך, 1991
פרסומים > עיבוד ועריכה

לאמא, עיריית פתח תקווה, 1973
גן הפרחים הקסום, עם מישל גארי, החברה הגאוגרפית, 1980
באומר ובשיח (מקראה לכיתות ג'-ד', ומקראה לכיתות ד'-ה'), ספריית פועלים, 1986
אני (מקראה לכיתות ג'-ו'), עם יוסף מלצמן, מסדה
"והנה, היא לאה" מאת לאה פוליבוי, כתר 2005
עריכת ספרי ילדים בהוצאת "כתר": רובינזון קרוזו, קלמר הזכוכית, אח בוגר, יותם בלש חוקר וכו'
פרסומים > תרגום (מבחר)

המלך פינגווין, מאת ר' ה' הורן, עמיחי
מאורעות חומי הננס, מאת ד.מ. מולוק, עמיחי
אורי וחתלתולו צחורי, מאת ה' היל, וו מקסוול, עמיחי
ביער הקסום, מאת ס' א' וייט, עמיחי
הכלב לץ, מאת רחל פילד, עמיחי
הערות שוליים

↑  אבלים, ירדנה הדס ז"ל, באתר מודעות אבל, ‏2015-06-29
| --- | --- |
בקרת זהויות :  NLI: 987007308307205171  ISNI: 0000 0000 6697 5098  LCCN: n86005821  NTA: 133864979  VIAF: 33470098   WorldCat (עם VIAF): 33470098
אהרן אבדי

| --- | --- |

אהרן אבדי
 לידה:  9 באפריל 1918 בודפשט, האימפריה האוסטרו-הונגרית 
 פטירה:  3 במאי 1979 (בגיל 61) רמת גן, ישראל 
 מדינה:  ישראל
 מקום קבורה:  בית העלמין הדרום 
 מקום מגורים:  רמת גן
 ידוע בשל:  כתיבה ואיור בעיתונות ישראלית בשפה ההונגרית
 השכלה:  אמנות
 תקופת הפעילות:  1950–1979 (כ־29 שנים)
 תפקיד:  סופר, עיתונאי, גרפיקאי ומאייר
 מפלגה:  חבר בית"ר
 
אהרן (ארוין) אַבָּדי (בהונגרית: Abádi Ervin; וגם Aharón Abádi‏ 19 באפריל 1918 – 3 במאי 1979) היה סופר, עיתונאי, גרפיקאי וצייר ישראלי שנולד בהונגריה. ניצול השואה, ממחנה ברגן-בלזן, פעיל ציוני בבית"ר בבודפשט, עלה לישראל ב-1950 ומרגע שכף רגלו דרכה על אדמת מדינת ישראל החל ליצור.
קורות חיים

אהרן אבדי נולד ב-19 באפריל 1918 בבודפשט לצבי ובלה שהיו סופרים בעלי השקפה ציונית.
כבר בגיל צעיר מאוד התגלה כצייר מחונן. כשהתבגר נשלח ללמוד אומנות ברומא, איטליה. כסף לא נמצא בכיסו וככל סטודנט לאמנות שרבט ברחוב למחייתו. הוא נאלץ לשוב להונגריה כאשר החלו טיהורים על רקע גזעני באיטליה הפשיסטית.
אמו חלתה בסרטן ועל מנת לממן את הטיפולים בה לימד ציור בבית ספר.
עם עלית הנאצים לשלטון והקמת פלוגות צלב החץ בהונגריה, היה בין מקימי המחתרת הציונית, נתפס נכלא ונשלח יחד עם יהודים רבים למחנות עבודה וכפיה. בהמשך הגיע למחנה הריכוז ברגן-בלזן ממנו השתחרר כחולה בטיפוס רק עם שחרור המחנה ב-1945. עד שהחלים שהה בבית חולים שדה אמריקאי בהילרסלבן (Hillersleben). במהלך שהותו שם יצר 25–30 תמונות בצבעי מים על חוויותיו בעת שהגיע למחנה ועל חיי היום-יום שם.
מגרמניה חזר לבודפשט ונישא לשרה גרוסמן, לה היה מאורס עוד לפני המלחמה.
לאחר שלא מצא מקור פרנסה אחר, עבד למחייתו בעיתון "הניצוץ", יומון המפלגה הקומוניסטית, אותם תעב בכל נימי נפשו.
הוא היה חבר ופעיל בבית"ר. ב-30 באפריל 1946 נעצר על ידי המשטרה ההונגרית כשניסה לפגוע בשגרירות הבריטית.
ב-1948 נולדה בתו אביבה-יוליה וב-1950 עלה לארץ עם משפחתו המצומצמת. מיד עם עלייתו ארצה החל לעסוק כגרפיקאי ומאייר ספרים וכמו כן עבד ביומון "אוי-קלט" בשפה ההונגרית שם גם כתב ואייר. הוא פרסם באופן קבוע נובלות וסיפורים קצרים כמעט מעלייתו ארצה ועד 1967.
השחקן אברהם רונאי תרגם חלק מסיפוריו שהוקראו בשידורי הרדיו.
הוא החל בכתיבת ספרים ואיורם. ספרו הראשון בעברית יצא בתרגומו של אביגדור המאירי "אתמול" המגולל את קורותיו בשואה ועד עלייתו ארצה.
אבדי התגורר מאז עלייתו ברמת גן. ב-1952 נולד בנו גבריאל, הצבר הראשון במשפחה, שבו ראה אבדי את תקומתו של העם היהודי לאחר השואה ונקמה בכל אלה שרוצים להשמידנו. הוא המשיך לכתוב ולאייר ספרים בעברית ובהונגרית עד שנות השבעים. אז יסד ירחון ספרותי בהונגרית בשם "A HONAP" (ה"חודש"). לאור הצלחתו והביקוש הרב המיר אותו תוך זמן קצר לשבועון בשם "A HET TUKRE" שפרושו "ראי השבוע". השבועון היה מבוקש מאוד על ידי קוראי ההונגרית בארץ שכן בנוסף לכתבות אקטואליה הכיל נובלות קצרות, רומנים וסיפורים.
אהרן אבדי נפטר ממחלה ב-3 במאי 1979 ונטמן בבית העלמין הדרום.
השבועון המשיך להופיע שנים רבות גם לאחר פטירתו בעריכת אלמנתו, שרה, אולם נסגר עקב פטירתו של המו"ל, שלמה קראוס, ב-2003.
ספריו בעברית

רוני צרצר לומד לעבוד, סיפר וצייר אהרן אבדי, ניומן תל אביב, תשי"ג 1953.
הנער מנכסוס, עברית: איתמר יעוז קסט, ניב, תל אביב, תש"ך 1960.
מלך העמק הכחול, ציורים א' אבדי, כתבים תל אביב, תשי"ג 1953.
מלחמה בארץ הנמלים, סיפר וצייר אהרן אבדי, ניומן תל אביב, תשי"ג 1953.
טורזה: דולה-הפנינים, תרגמה זהבה ספיר, זליקוביץ תל אביב, 1951.
הרפתקאותיו של המלח הצעיר, ציורים מאת א' אבדי, תל אביב 1953.
גו רה בן-הצייד, סיפור מארץ הקור והשלג הנצחיים, עם 18 תמונות מצוירות על ידי המחבר, תרגמה זהבה ספיר, זלקוביץ, תל אביב, 1953.
גא אינו ירא, אהרן אבדי; עם 23 תמונות מצוירות על ידי המחבר, תרגם סבו, זלקוביץ, תל אביב, 1954.
אתמול , תל אביב 1953.
אורה בת דבורים, סיפר וצייר אהרן אבדי, ניומן תל אביב, 1953.